Religiooniõpetuse arengut jälgides tahaksin veel kord rõhutada selle pidevust. Mõned viljad on juba küpsemas, näiteks tundub, et uus seadusandlus hariduses on muutumas religiooniõpetuse jaoks pisut soosivamaks, huvi religiooniküsimuste vastu on ühiskonnas säilinud, mulle tundub ka, et dialoogivalmidus ja avatus on religiooniteemade arutamise puhul süvenenud. Kasutagem siis neid võimalusi, et religiooniõpetuse vanker rahulikult ja kaalutletult ikka edasi veereks.